CELEX: 32013D0216
Language: hu
Date: 2013-04-24 00:00:00
Title: 2013/216/KKBP: A Politikai és Biztonsági Bizottság BiH/20/2013 határozata ( 2013. április 24. ) az Európai Unió bosznia-hercegovinai katonai művelete tekintetében a nápolyi EU Vezetési Elem parancsnokának kinevezéséről

9.5.2013   
            
            
               HU
            
            
               Az Európai Unió Hivatalos Lapja
            
            
               L 127/26
            
         A POLITIKAI ÉS BIZTONSÁGI BIZOTTSÁG BiH/20/2013 HATÁROZATA
   (2013. április 24.)
   az Európai Unió bosznia-hercegovinai katonai művelete tekintetében a nápolyi EU Vezetési Elem parancsnokának kinevezéséről
   (2013/216/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az EU bosznia és hercegovinai katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 6. cikkére,
   mivel:
   
               (1)
            
            
               A főtitkár/főképviselő és a NATO főtitkára közötti 2004. szeptember 28-i és 2004. október 8-i levélváltással az Észak-atlanti Tanács hozzájárult ahhoz, hogy a nápolyi Összhaderőnemi Kötelékparancsnokság vezérkari főnökét a nápolyi EU Vezetési Elem parancsnokaként rendelkezésre bocsássa.
            
         
               (2)
            
            
               A 2004/570/KKBP együttes fellépés 6. cikke értelmében a Tanács felhatalmazta a Politikai és Biztonsági Bizottságot az EU katonai művelete politikai és stratégiai irányításának gyakorlására.
            
         
               (3)
            
            
               A PBB 2010. június 15-én elfogadta a BiH/16/2010 határozatot (2), amelyben Leandro DE VICENTI altábornagyot nevezte ki az Európai Unió bosznia-hercegovinai katonai művelete tekintetében a nápolyi EU Vezetési Elem parancsnokává.
            
         
               (4)
            
            
               Az EU műveleti parancsnoka azt javasolta, hogy a nápolyi Összhaderőnemi Kötelékparancsnokság vezérkari főnökét, Leonardo DI MARCO tábornokot nevezzék ki Leandro DE VICENTI altábornagy utódjaként a nápolyi EU Vezetési Elem parancsnokává.
            
         
               (5)
            
            
               Az EU Katonai Bizottsága támogatta a javaslatot.
            
         
               (6)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és intézkedéseinek kidolgozásában és végrehajtásában.
            
         
               (7)
            
            
               A 2002. december 12–13-i koppenhágai Európai Tanács által elfogadott nyilatkozat értelmében a „Berlin plusz” rendelkezései és azok végrehajtása kizárólag azokra az EU-tagállamokra vonatkozik majd, amelyek egyben vagy NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2013. április 28-i hatállyal Leonardo DI MARCO tábornokot nevezi ki az Európai Unió bosznia-hercegovinai katonai művelete tekintetében a nápolyi EU Vezetési Elem parancsnokává.
   2. cikk
   A BiH/16/2010 határozat hatályát veszti.
   3. cikk
   Ez a határozat 2013. április 28-án lép hatályba.
   
      Kelt Brüsszelben, 2013. április 24-én.
      
         
            a Politikai és Biztonsági Bizottság részéről
         
         
            az elnök
         
         O. SKOOG
      
   
   
      (1)  HL L 252., 2004.7.28., 10. o.
   
      (2)  HL L 155., 2010.6.22., 33. o.